《倭犯钟司徒墓雷震遁去》
明代·林士元

既归三尺乐斯堂，况有金函玉匣藏。谁谓盖棺占定事，犹遗赫怒庇重冈。

丹忱贯石茔俱古，赤电明心山亦苍。千载智愚都幻化，到来贤哲自洋洋。

作者简介：广东琼山人，字舜卿。正德九年进士。授行人，擢南京户科给事中，劾都御史汪鋐等不职者数十人。累官至浙江按察使。有《学思子》、《读经论》。